**Integruota etnokultūros ir dailės pamoka „Gyvybės medis“**

**3-4 kl.**

Dviejų pamokų ciklas: naujos temos aiškinimas, užduoties atlikimas, išvyka į kraštotyros muziejų.

**Tikslas:** Supažindinti mokinius su Gyvybės medžio simbolika, lavinti jų kūrybiškumą, vaizduotę, skatinti tradicines vertybes integruoti į savo kūrybą.

**Uždaviniai:**

Susipažinę, kas yra Gyvybės medis ir ką jis reiškia lietuvių kultūroje, pasirinktu būdu (aplikacija, piešimas arba tapyba) sukursite savo Gyvybės medį.

Atpažinsite ir įvardinsite bent kelis tradicinius lietuvių liaudies ornamentus.

Kūrybiškai pritaikysite tradicinius ornamentus savo darbe.

Darbas pasirinkta technika atliktas kruopščiai ir yra išbaigta.

Stengsitės dirbti savarankiškai, tačiau, jeigu draugui prireiktų pagalbos, ją suteiksite.

**Etninės kultūros BP mokymosi turinio tema**

Žmogus ir gamta senojoje pasaulėjautoje.

Tyrinėja Pasaulio medžio vaizdinį, pateikdami pavyzdžių iš tautosakos ir kitos liaudies kūrybos.

**Ugdomos kompetencijos:** Pažinimo, kūrybiškumo, kultūrinė, komunikavimo, skaitmeninė.

**Integraciniai ryšiai:** pasaulio pažinimas,lietuvių kalba, dailė.

**Užduotys mokiniams**

Pabandykite atspėti pamokos temą, žaisdami žaidimą Wordwall programėlėje. <https://wordwall.net/lt/resource/81431477>

 **Sužadinimo užduotis:** skaidrės su įvairiais Gyvybės medžių pavyzdžiais, plakatas, nuotraukos, audiniai (pagal galimybes). Užduodami klausimai: Ką matote šiuose piešiniuose? Kokias figūras, linijas, simbolius pastebite? Kur šiuos raštus teko matyti?

**Aiškinimas:**

Gyvybės medis jungia tris pasaulius. Šakos -tai dangus ir dvasinis pasaulis. Tai, kas aukščiau už mus – žvaigždės, paukščiai, svajonės. Kamienas – tai mūsų gyvenimas, dabartis, stiprybė ir darbas. Šaknys – tai praeitis, mūsų protėviai ir tradicijos. Gyvybės medis rodo, kad visi šie pasauliai yra susiję ir vienas be kito negali egzistuoti.

**Užduotis:** užsimerkite ir įsivaizduokite savo Gyvybės medį. Kokios spalvos ar elementai jame galėtų būti? O dabar pabandykite per piešinį ar aplikaciją papasakoti savo istoriją.

**Baigiamoji pamokos dalis.**

Mokiniai grupelėmis pristato savo darbus, pasakydami, ką jie norėjo pavaizduoti savo sukurtu Gyvybės medžiu, kaip jiems sekėsi, kaip jaučiasi dalindamiesi savo kūriniu su kitais

Kiekvienos grupės pristatymus vertina kitų grupių mokiniai pagal tokius klausimus: Kuris grupės darbas atrodo pats kūrybiškiausias? Originaliausias? Labiausiai užbaigtas? Kaip jums atrodo, kuriam darbui atlikti prireikė daugiausiai kruopštumo? Ką dar pridėtumėt prie draugo darbo?

 **Vertinimas**

 **Pasiekimų lygiai:**

| **Slenkstinis (1)** | **Patenkinamas (2)** | **Pagrindinis (3)** | **Aukštesnysis (4)** |
| --- | --- | --- | --- |
| Darbelį atlieka su didele mokytojo ar padėjėjo pagalba. Pristato, atsakydamas į klausimus vienu, dviem žodžiais. (A1.3.1). | Darbelį atlieka su maža mokytojo, draugų pagalba. Pristato darbą trumpais sakiniais.(A1.3.2). | Darbelį atlieka savarankiškai, tačiau jame gali būti keletas netikslumų. Pristato darbą, tiksliai atsakydamas į mokytojo, draugų klausimus. (A1.3.3). | Ne tik savarankiškai atlieka darbelį, bet dar ir padeda draugams, jeigu jie kreipiasi pagalbos. Išsamiai pristato savo darbą, tiksliai atsako į klausimus, argumentuoja savo nuomonę.(A1.3.4). |

**Refleksija**

Atpažinau ir įvardinau bent kelis tradicinius lietuvių liaudies ornamentus.

Darbą pasirinkta technika atlikau kruopščiai ir pabaigiau.

Stengiausi dirbti savarankiškai.

**Pamokos aprašą parengė mokytoja metodininkė Vilma Žilionienė**

**Literatūra ir šaltiniai**

N. Kepenienė ,,Baltų ženklai. Pasakos“, 2016 m.

Paveikslėlis sugeneruotas dirbtinio intelekto.

*Pamoką parengė Alytaus „Sakalėlio” pradinės mokyklos mokytoja metodininkė Vilma Žilionienė*